प्रहरीका अनुसार अहिले खाडी मुलुकबाट स्वदेश फर्कने श्रमिकहरूलाई भरियाका रूपमा प्रयोग गरी सुन भित्र्याउने द्वार पनि यही विमानस्थल बनेको छ, जसको मात्रा आकलन गर्न सजिलो छैन । प्रहरीका अनुसार विमानस्थलबाट बाहिरिएपछि मात्र तस्करहरूले भरियाबाट सुन संकलन गर्छन् । त्यसबापत भरियाले पाँचदेखि १० हजार रुपियाँसम्म पाउँछन् । यो विधिबाट सुन तस्करी अचाक्ली भएपछि सरकारले बाहिरी मुलुकबाट काँचो सुन ल्याउनै नपाउने र गहना चार तोलासम्म मात्रै ल्याउन पाउने व्यवस्था त गर्‍यो तैपनि अवैध सुनको आयात थामिएको छैन ।
